L'Eliana comptarà amb una oficina mòbil d'expedició i renovació del DNI i Passaport una vegada al mes
10 de juny de 2025

• El servei, que iniciarà el 23 de juny, es prestarà en la plaça del País Valencià i requerirà cita prèvia.

A partir del pròxim dilluns 23 de juny, l'Eliana posarà en marxa un nou servei municipal de proximitat: la instal·lació d'una oficina itinerant del DNI i passaport de la Policia Nacional, que atendrà a la plaça del País Valencià, de 9.00 a 13.30 hores, mitjançant cita prèvia.

Aquest servei, que es prestarà una vegada al mes —amb dates que s'anunciaran amb 15 dies d'antelació—, facilitarà a la ciutadania la renovació o obtenció d'aquests documents oficials, sense necessitat de desplaçar-se a altres localitats.

Els veïns i veïnes interessats a utilitzar el servei hauran de sol·licitar-lo a través del web municipal, en l'apartat de cita prèvia. Cada tràmit requereix una cita independent, per la qual cosa si es desitja realitzar tots dos tràmits (DNI i passaport), hauran d'agafar dues cites consecutives. Una vegada completat el procés, la persona usuària rebrà un correu electrònic de confirmació.

Documentació requerida

DNI: Per a conéixer els documents necessaris segons el tipus de gestió (primera expedició, renovació, canvi de domicili o dades, extraviament o robatori), pot consultar-se la informació oficial en aquest enllaç.

Passaport: Informació detallada segons es tracte d'una primera expedició o renovació en el següent enllaç.

Quan la persona sol·licitant es trobe incapacitada per a desplaçar-se, existeix un formulari que permetrà autoritzar el funcionari desplaçat al domicili, o centre sanitari on es trobe, perquè duga a terme els processos electrònics que propicien aquesta activació, així com perquè custodie el document i la seua clau personal d'accés (PIN), fins al seu lliurament personal al mateix titular del DNI.

L'alcalde de l'Eliana, Salva Torrent, ha valorat molt positivament la implantació d'aquest nou servei: “Des de l'Ajuntament continuem treballant per a facilitar els tràmits quotidians i garantir la igualtat d'accés als serveis públics”. Aquest nou recurs se suma a les iniciatives municipals per a fomentar una administració més accessible, eficient i moderna, atenent les necessitats reals de la ciutadania.